CELEX: 62020TN0335
Language: mt
Date: 2020-05-28 00:00:00
Title: Kawża T-335/20: Rikors ippreżentat fit-28 ta’ Mejju 2020 – Ir-Repubblika Ċeka vs Il-Kummissjoni

27.7.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 247/44
            
         
      Rikors ippreżentat fit-28 ta’ Mejju 2020 – Ir-Repubblika Ċeka vs Il-Kummissjoni
      (Kawża T-335/20)
      (2020/C 247/60)
      Lingwa tal-kawża: iċ-Ċek
      
         Partijiet
      
      
         Rikorrenti: Ir-Repubblika Ċeka (rappreżentanti: M. Smolek, J. Pavliš, O. Serdula u J. Vláčil, aġenti)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla l-Artikolu 1 tad-Deċiżjoni ta’ Implimentazzjoni tal-Kummissjoni (EU) CCI 2014CZ06RDNP 001 tat-30 ta’ Marzu 2020 li tissospendi l-pagamenti interim relatati mal-Programm għall-Iżvilupp Rurali tar-Repubblika Ċeka għall-perijodu 2014 sa 2020 u relatati mal-infiq tal-perijodu bejn is-16 ta’ Ottubru 2018 u l-31 ta’ Diċembru 2018 (ippubblikata taħt in-Numru C (2020) 1857 final);
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrenti tinvoka motiv uniku bbażat fuq il-ksur tal-Artikolu 41(1) tar-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni (1). Il-Kummissjoni tqis fil-fatt b’mod żbaljat li s-sussidju li miegħu huwa marbut il-pagament sospiż ngħata bi ksur tad-dispożizzjonijiet legali nazzjonali. Madankollu, ma setax kien hemm ksur tad-dispożizzjonijiet legali nazzjonali kkonċernati, peress li dawn assolutament ma jipprevedux it-tip ta’ sussidju previst mill-pagament sospiż.
      
         (1)  ĠU 2013, L 347, p. 549.